**Protocol d'actuació durant les revisions de medicina esportiva**

**Servei de Medicina de l'Esport, Consell de Mallorca.**

• Els tutors o tutores legals han d'omplir les dades de la història clínica d'antecedents personals i familiars, així com l'autorització de la revisió: **cal posar totes les dades possibles per facilitar els antecedents de malalties i d'intervencions quirúrgiques i ha d'anar adjuntat amb la documentació adequada i necessària. La història clínica ha d'estar signada i ha de portar el número de DNI de pare / mare o tutor / tutora.**

• En el full d'història clínica esmentada, s'informa als pares i les mares del que disposa la Llei orgànica 3/2018, de 5 de desembre, de protecció de dades de caràcter personal i garantia dels drets digitals. Així mateix, hi ha una autorització expressa perquè es puguin incloure dades mèdiques en els programes degudament inscrits a l'Agència de Protecció de Dades per gestionar la informació mèdica.

**Si no es presenta full de consentiment per al tractament de les dades personals degudament signat i emplenat, NO es farà la revisió mèdica corresponent, segons el reglament de la Unió Europea 679/2016, que va entrar en vigor el 25 de maig de 2018.**

• En el cas que els nens menors a atendre no puguin ser acompanyats per la persona tutora legal i vinguin acompanyats per tercers, han de portar una autorització signada pel tutor legal.

**• En cas de lesions o fractures, NO es farà la revisió mèdica corresponent fins que no es presenti el document d’alta.**

• Només poden accedir a la sala de revisions de l'àrea d'antropometria 4 pacients, com a màxim, a l’hora.

• A la consulta de metge, poden accedir de dos en dos, com a màxim.

• Està totalment prohibida l'entrada de dispositius mòbils, tabletes o altre material informàtic a les sales de revisions. Tampoc es poden fer fotografies a l'interior de les dependències mèdiques.

• Els pares, mares, monitors o monitores dels nens no poden accedir a les sales de revisions, excepte si els nens són menors de 6 anys i necessiten ajuda per vestir-se o desvestir-se o en casos especials de discapacitats físiques o psíquiques.

• Si el personal mèdic considera necessari parlar amb el pare o la mare, els avisaran perquè puguin entrar i parlar amb ell.

• L'usuari ha de portar el mínim de roba possible durant la revisió mèdica, per tal de facilitar l'exploració o la pràctica de proves complementàries, com electrocardiogrames.

• Si el nen revisat té alguna alteració cardiològica o algun altre tipus de patologia rellevant ja destacada, es presentarà l'informe corresponent perquè es pugui valorar i incorporar-ho en la història clínica.

• La signatura de l'informe o de la fitxa federativa acredita la bona salut de la persona revisada per poder practicar l'activitat física o esportiva indicada.

• En cas de contraindicacions temporals o definitives, s'han de comunicar a l'esportista o a la família i es donaran les opcions més adequades, segons la patologia detectada.